** РЕПУБЛИКА БЪЛГАРИЯ**

 **МИНИСТЕРСТВО НА ЗЕМЕДЕЛИЕТО И ХРАНИТЕ**

**ОБЛАСТНА ДИРЕКЦИЯ “ЗЕМЕДЕЛИЕ”- КЮСТЕНДИЛ**

 **2500, Кюстендил, ул. ”Демокрация” 44, тел.-факс 55-02-71, E-mail** **odzg\_kyustendil@mzh.government.bg**

# И Н Ф О Р М А Ц И Я

**ЗА ДОПУСНАТИТЕ КАНДИДАТИ ДО УЧАСТИЕ В КОНКУРСА**

**ЗА ДЛЪЖНОСТТА “СТАРШИ ЕКСПЕРТ”**

**В ГЛАВНА ДИРЕКЦИЯ „АГРАРНО РАЗВИТИЕ”**

**В** **ОБЛАСТНА ДИРЕКЦИЯ „ЗЕМЕДЕЛИЕ” - КЮСТЕНДИЛ**

 Допуснатите кандидати до участие в конкурса за длъжността „старши експерт“, следва да се явят за решаване на тест на **18.03.2024г. (понеделник) от 10.30 часа** в административната сграда на Областна дирекция „Земеделие“- Кюстендил, на адрес:, гр. Кюстендил, ул. “Демокрация”№ 44, ет. 10.

 С успешно представилите се кандидати ще се поведе **интервю в същия ден от 13.00 часа** в административната сграда на Областна дирекция „Земеделие“- Кюстендил, на адрес: ул. “Демокрация” № 44, ет. 10.

 **Кандидатите трябва да носят документ за самоличност.**

 **СИСТЕМА ЗА ОПРЕДЕЛЯНЕ НА РЕЗУЛТАТИТЕ:**

 **Тест:**

 В теста ще бъдат включени въпроси, свързани с устройството и функционирането на администрацията и с функциите на длъжността. Тестът включва 40 затворени въпроса с един възможен верен отговор. Всеки верен отговор на въпрос носи по 1 точка, липсата на отговор - 0 точки. Кандидатите отбелязват само 1 верен отговор на съответния въпрос. При посочване на друг отговор кандидатът удостоверява с подписа си, че корекцията е негова.

**При резултат от теста:**

- под 30 точки кандидатът не се допуска до интервю

- 30 точки – оценка 4.00;

- от 31 до 33 точки – оценка 4.25;

- от 34 до 36 точки – оценка 4.50;

- от 37 до 39 точки – оценка 4.75;

- 40 точки – оценка 5.00.

Продължителността на решаване на теста е 60 минути. За следващия етап от конкурса /интервю/ се класират кандидатите, получили минимум 30 точки.

# Информационни източници за подготовка:

Закон за собствеността и ползването на земеделските земи,

Правилник за прилагане на Закона за собствеността и ползването на земеделските земи,

Закон за възстановяване собствеността върху гори и земи от горския фонд,

Правилник за прилагане на Закона за възстановяване собствеността върху гори и земи от горския фонд,

Закон за опазване на земеделските земи,

Правилник по прилагане на закона за опазване на земеделските земи,

Закон за подпомагане на земеделските производители,

Наредба № 3/1999 г. за създаване и поддържане на регистър на земеделските стопани,

Наредба № 49/2004 г. за поддържане на картата на възстановената собственост,

НАРЕДБА № 4 от 30.03.2023 г. за условията и реда за подаване на заявления за подпомагане по интервенции за подпомагане на площ и за животни,

Наредба № 3 от 10 март 2023 г. за условията и реда за прилагане на интервенциите под формата на директни плащания, включени в Стратегическия план, за проверките, намаления на плащанията и реда за налагане на административни санкции,

Наредбата за минималните изисквания за мрежова и информационна сигурност (НМИМИС,) [Наредба № 105/2006 г. за условията и реда за създаване, поддържане, достъп и ползване на Интегрираната система за администриране и контрол,](http://www.mzh.government.bg/MZH/Libraries/%D0%9D%D0%B0%D1%80%D0%B5%D0%B4%D0%B1%D0%B0_%D0%B4%D0%B8%D1%80%D0%B5%D0%BA%D1%82%D0%BD%D0%B8_%D0%BF%D0%BB%D0%B0%D1%89%D0%B0%D0%BD%D0%B8%D1%8F/105.sflb.ashx)

Закон за държавния служител,

Закон за администрацията,

Устройствен правилник на Областните дирекции „Земеделие“.

 **Интервю:**

 Интервюто ще съдържа въпроси по критериите за преценка на кандидатите, съгласно Приложение № 5 към чл. 42, ал. 4 от Наредбата за провеждане на конкурсите и подбора при мобилност на държавни служители за установяване в каква степен кандидатът притежава професионалните и деловите качества, необходими за изпълнението на длъжността.

Минималният резултат, при който кандидатът се счита за успешно издържал интервюто, е 4.00.

Преценката се извършва по 5-степенна скала, както следва:

5 - напълно отговаря на изискванията за длъжността;

4 - в голяма степен отговаря на изискванията за длъжността;

3 - в средна степен отговаря на изискванията за длъжността;

2 - в малка степен отговаря на изискванията за длъжността;

1 - не отговаря на изискванията за длъжността.

Преди интервюто кандидатите се подписват на формуляра.

Кандидати, получили резултат под 4.00 на интервюто, не участват в крайното класиране.

**Окончателен резултат на кандидата:**

Окончателният резултат на всеки кандидат е сбор от резултатите, които са получени при решаването на теста и от интервюто, умножени с определените коефициенти.

Коефициентите, с които ще се умножат резултатите на кандидатите, предвид тяхната относителна тежест, са както следва:

* тест - коефициент 4;
* интервю - коефициент 5.

**М.ШУКЕРОВА: /П/**

**Председател на конкурсната комисия**